ממסלולי הנמל לא נותר דבר למעט קטע בן כ-120 מטרים ממסלול 120-300 וקטע קצר של מסלול הסעה שהוביל אליו מצפון (). מצפון לו ניצבת בצד הכביש אנדרטה לנופלים בנמל התעופה במהלך מלחמת העולם השנייה, שנחנכה בשנת 1991.
האזור ידוע עדיין בכינוי "נמל התעופה קרוידון".
ב-27 בספטמבר 2009, במלאת 50 שנים לסגירת הנמל, נערך מעל שטחו לשעבר מטס זיכרון של 11 מטוסים מדגמים שונים שפעלו בעבר מהנמל, לרבות חמישה מטוסים דו-כנפיים. סמל של עלה דפנה מוזהב הוצמד למבנה מגדל הפיקוח לציון האירוע.
בשנת 2010 התאחדו שני בתי ספר יסודיים השוכנים ליד האתר ולכבודו הם נקראים כיום "בית הספר על שם שדה התעופה" (The Aerodrome School).
בן שלו
בן שלו (נולד ב-5 בנובמבר 1971) הוא עיתונאי ישראלי, כתב התרבות ומבקר המוזיקה של העיתון "הארץ".
ביוגרפיה.
נולד בתל אביב, גדל ברחובות וחזר בנעוריו לתל אביב. לאחר שירות בצבא החל לעבוד כמגיה בעיתון "חדשות" מספר חודשים טרם סגירתו ב-1993. בהמשך עבד כעורך בעיתון "העיר", וכתב גם ביקורות מוזיקה לעיתון. למד מוזיקה בבית הספר רימון אך פרש לאחר שנה. למד היסטוריה כללית באוניברסיטת תל אביב.
בשנת 1999 עבר ל"הארץ", שם עבד כעורך כתבות ומדי פעם כתב על מוזיקה. ב-2003 מונה למבקר הג'אז של העיתון ומ-2006 משמש כמבקר המוזיקה הישראלית של העיתון. ב-2009 החל לפרסם את הטור 'שמיעה סלקטיבית', בהתחלה פעם בשבועיים ובהמשך בכל יום שישי.
שלו נשוי ואב לשלוש בנות.
Run This Town
Run This Town (בעברית: מנהל את העיר הזאת) הוא שיר של הראפר ג'יי זי בהשתתפות הזמרת ריהאנה והראפר קניה וסט. השיר נכתב על ידי ג'יי זי, ריהאנה וקניה וסט עצמם, והופק על ידי וסט ווילסון. ב-24 ביולי 2009 השיר יצא כסינגל השני מאלבום האולפן ה-11 של ג'יי זי, The Blueprint 3. השיר גם שימש כשיר נושא של משחק הווידאו Battlefield 4.
השיר זכה להצלחה והגיע למקום השני במצעד הבילבורד הוט 100 האמריקאי ומכר עד כה 3.2 מיליון עותקים בארצות הברית -5.5 מיליון עותקים בעולם, מה שמכניס אותו לרשימת הסינגלים הנמכרים ביותר. בבריטניה, השיר הגיע למקום הראשון במצעד הסינגלים הבריטי ומכר עד כה 300,000 עותקים.
פרסים.
השיר היה מועמד בעיקר לפרסים "שיר הראפ הטוב ביותר" ו-"ביצוע הראפ/שירה הטוב ביותר" בטקס פרסי הגראמי 2010, ובסופו של דבר זכה בשניהם, מה שהביא לג'יי זי את פרס גראמי העשירי שלו, לקניה את ה-14 שלו, ולריהאנה את פרס גראמי השלישי שלה.
השיר גם זכה בפרס אמי בקטגוריית "הרכב מוזיקה מצטיינת/כיוון/מילים", בזמן הסופרבול.
Unbroken
Unbroken (בעברית: בלתי שביר/ה) הוא אלבום האולפן השלישי של דמי לובאטו. האלבום יצא לאור ב-20 בספטמבר 2011 על ידי חברת התקליטים הוליווד רקורדס.
לובאטו תיארו את "Unbroken" כאלבום יותר בוגר ו"פופי" מהאלבומים הקודמים, שאופיינו בעיקר בסגנון פופ רוק, כאשר מודגשים בו הז'אנרים פופ וה-R&amp;B. בהמשך לכך, הודו שהאלבום הושפע מזמרת ה-R&amp;B הברבדית ריהאנה, כשעבדו על האלבום. בעוד שהמילים שנכתבו בחלק משירי האלבום הושפעו רבות מהקשיים האישיים של לובאטו, קיימות מילים קלילות יותר בשירים המדברים על נושאים כמו אהבה, בין אישית ושוויונית, העצמה אישית והנאה מהחיים.
האלבום קיבל ממבקרי המוזיקה ביקורות חיוביות בעיקר, שציינו לטובה את שירי הבלדות באלבום ושיבחו את הווקאליות של לובאטו, בעוד שלדעת המבקרים הביקורתיים יותר הוא היה "לא בוגר", והם ביקרו לרעה את כמות "שירי המסיבות" באלבום. אך המעריצים התלהבו מהאלבום, והמצעדים הוכיחו למבקרים אחרת כאשר האלבום הפך הצלחה מסחרית ברחבי ארצות הברית בהגיעו למקום הרביעי במצעד בילבורד 200, לאחר שהאלבום הגיע להיקף מכירות של כ-97,000 עותקים בשבוע הראשון ליציאתו, ובהמשך אף הוכפל ההיקף פי יותר מחמישה כאשר נמכרו יותר מ-500,000 עותקים שהכתירו את האלבום כאלבום זהב. אמנם ההצלחה לא נעצרה שם, והצגתו הבינלאומית של האלבום הכניסה אותו למצעדים שונים ברחבי העולם, בין היתר במדינות קנדה, מקסיקו, איטליה, ספרד, שווייץ, אוסטרליה וניו זילנד, כאשר בברזיל אף קיבל את התואר אלבום פלטינה ובצ'ילה והפיליפינים הגיע למעמד גבוה יותר של אלבום זהב.
הסינגל המוביל מהאלבום שנקרא "Skyscraper", יצא לאור חודשיים לפני יציאת האלבום השלם וזכה להצלחה מסחררת כאשר הגיע למקום העשירי במצעד בילבורד הוט 100, דבר שהפך אותו לסינגל השני הכי מצליח במצעדים של לובאטו, אחרי הסינגל "This Is Me", מפסקול הסרט "קאמפ רוק". בהמשך נמכר הסינגל ביותר ממיליון עותקים ברחבי ארצות הברית והפך ללהיט הפלטינה הראשון של לובאטו. במצעדים מחוץ לארצות הברית, השיר זכה להגיע ל-20 העליונים במצעדים שבקנדה, ניו זילנד וסקוטלנד. הסינגל התקבל בברכה אצל מבקרים, שאף ציינו את "Skyscraper" כשיר הבולט של האלבום. נכון לדצמבר 2014, האלבום נמכר ביותר מ-800,000 עותקים ברחבי העולם.
Rehab (שיר של ריהאנה)
Rehab (בעברית: גמילה) הוא הסינגל השמיני והאחרון של זמרת הפופ ריהאנה מאלבום האולפן השלישי שלה, Good Girl Gone Bad. השיר יצא כסינגל ב-6 באוקטובר 2008 וחודשיים לאחר כמן בבריטניה החמישי והאחרון מהאלבום והשמיני מהגרסה המחודשת שלו. את השיר כתבו והפיקו ג'סטין טימברלייק, שגם השתתף בשיר טימבלנד והנון ליין. הפיתוח של השיר התחיל עוד ב-2007 בתקופה בה ריהאנה התלוותה לטימבלנד במהלך סיבוב ההופעות של טימברלייק. השיר הוא שיר R&amp;B בעל קצב מתון ("mid-paced"). מילות השיר עוסקות באישה המדמה את בן זוגה לשעבר כסם שהיא צריכה להיגמל ממנו אך לא מצליחה. השיר זכה להצלחה כאשר הגיע לטופ 10 במדינות כמו אוסטריה, גרמניה, נורווגיה והולנד. בבריטניה וארצות הברית השיר נכנס למקומות ה-16 וה-18 (בהתאמה). בארצות הברית השיר זכה להצלחה רבה במכירות כאשר הגיע למעמד פלטינה כפולה. את הקליפ לשיר ביים אנתוני מנדלר אשר עבד עם ריהאנה גם על קליפים קודמים שלה והוא צולם בפארק ליד לוס אנג'לס. ריהאנה הופיעה עם השיר בשני סיבובי ההופעות הבין לאומיים הראשונים שלה.
הפקה ופיתוח.
השיר הוא אחד משלושת השירים שהפיק והלחין טימבלד לאלבומה השלישי של ריהאנה. בתחילת 2007 טימבלנד וג'סטין טימברלייק הצטרפו אל ריהאנה לאולפן ועשו ניסויים עם ביטים ומנגינות. כמה שבועות לאחר מכן התאספו השלושה באולפן בניו יורק כאשר טימברלייק כבר הציג לריהאנה את השיר. טימבלנד אשר רצה להלחין את השיר הוא הפיק ביט שעליו טימברלייק אילתר את המילים של השיר ביחד עם הנון ליין אשר גם הייתה שותפה להפקת השיר ודמסיו קסטלון הקליט את השיר ועשה את המיקסינג שלו. עבודתם על השיר הביאה את טימבלנד גם להפיק שני שירים נוספים באלבומה של ריהאנה.
בריאיון עם Entertainment Weekly טימברלייק האמין שהשיר הוא "גשר עבור ריהאנה להתקבל לעולם המוזיקה כאדם בוגר יותר". ריהאנה סיפרה לרוברט קופסי מ-Digital Spy שהיא נהנתה לעבוד עם טימברלייק, ולמדה הרבה מהפגישות. היא אמרה: "לעבוד עם ג'סטין באולפן זה נהדר, הוא בחור מהנה ואוהב להפוך את כל הפגישות למהנות, הוא גם גאון כשזה מגיע למילים".
השיר היה לסינגל החמישי והאחרון (והשמיני מתוך הגרסה המחודשת של האלבום) מהאלבום, אף על פי שמלכתחילה הייתה כוונה להוציא את השיר "Breakin' Dishes" כסינגל. השיר יצא לאור ב-6 באוקטובר 2008 וכחודש לאחר מכן גם לתחנות הרדיו הקצביות והאורבניות. חודש נוסף לאחר מכן השיר יצא לאור גם בבריטניה כעותק פיזי ביחד עם הגרסה האינסטרומנטלית של השיר ובאותו תאריך יצא גם באירלנד. גרסת ההופעה החיה של השיר במהלך סיבוב ההופעות שלה לקידום האלבום הועלתה ל-iTunes של אנגליה ואיטליה.
4 ימים לאחר שהשיר שוחרר בבריטניה שוחררה הגרסה האינסטרומנטלית שלו גם ב-iTunes של 10 מדינות ביניהם אוסטרליה, איטליה, ניו זילנד, ספרד ושווייץ. בינואר 2009 הוא שוחרר בגרמניה באותו פורמט בו שוחרר בבריטניה. בתחילת 2009 טימבלנד חתם על חוזה עם ורייזון תקשורת במסגרתו הוא יוצר מוזיקה בלעדית עבור חברת הסלולר BlackBerry Storm. הוא חתם על חוזה בו הוא עובד על רמיקסים עם אמנים שונים אשר יהיו זמינים להורדה עבור לקוחות ורייזון. הרמיקס הראשון עליו עבד טימבלנד היה על הרמיקס של "Rehab". גרסה זו שוחררה בקנדה וארצות הברית ב-19 במאי 2009 באמצעות iTunes.
הרכב מוזיקלי.
השיר הוא שיר מיד טמפו R&amp;B עם ביטים חוזרים עדינים. השיר נכתב במפתח של G בקצב האיטי. המנעד הקולי של ריהאנה בשיר מתפרס על כמעט אוקטבה וחצי בין סולם F3 לסולם B♭4. השיר נפתח בקטע ממחרוזת של סטיבי בלאקה בליווי כינור וצ'לו כאשר ריהאנה שרה את שורות הפתיחה של השיר ולאחר מכן מתחיל הבית ראשון של השיר. המבקרים ציינו נקודות דמיון בין השיר לשיריו "What Goes Around... Comes Around" ו-"Cry Me a River" של טימברלייק עצמו. מבחינה לירית השיר עוסק בבחורה אשר משווה את בן זוגה לשעבר למעין סם ממכר שהיא מנסה להיגמל ממנו אך היא לא מצליחה.
מיקומים במצעדים.
השיר נכנס בשבוע הראשון לכניסתו במצעד הבילבורד למקום ה-91 ולאחר מכן הגיע למיקום השיא שלו, 18. במצעד שירי הפופ השיר הצליח להגיע למקום ה-17 אך במצעד שירי ה-R&amp;B וההיפ-הופ השיר הגיע רק למקום ה-52. בקנדה השיר נכנס בבכורה למקום ה-56 ולאחר מכן הגיע למיקום השיא שלו, 19. באוסטרליה השיר זכה להצלחה פחותה כאשר נכנס למקום ה-26 בלבד אך הפך לשיר ה-12 ברציפות של ריהאנה להיכנס ל-30 העליונים באוסטרליה. בניו זלינד השיר נכנס בבכורה למקום ה--24 ובשיאו הגיע למקום ה-12, שם גם הגיע למעמד זהב.